המתמחה (סדרת טלוויזיה)

המתמחה (באנגלית: The Resident) היא סדרת דרמה רפואית אמריקאית שהוקרנה בבכורה ב־21 בינואר 2018 בהפקת רשת פוקס. הסדרה מתמקדת בעבודתם ובחייהם הפרטיים של אנשי הצוות בבית החולים צ'סטיין פארק באטלנטה, תוך התעמקות בהתמודות עם דילמות מקצועיות, חברתיות ואישיות.

הסדרה נרכשה על ידי פוקס מ-Showtime בשנת 2017. היא נוצרה על ידי איימי הולדן ג'ונס, היילי שור ורושאן סתי, והיא מבוססת על הספר "Unaccountable" מאת מארטי מייקרי. במאי 2017 רשת פוקס הזמינה עונה שלמה בת 14 פרקים וחידשה את הסדרה לעונה שנייה במאי 2018. העונה הראשונה הסתיימה רשמית ב־14 במאי 2018. במהלך עונת הטלוויזיה של ארצות הברית 2017–2018 הסדרה דורגה במקום 41 וממוצעה 7.02 מיליון צופים. העונה השנייה הוקרנה בבכורה ב־24 בספטמבר 2018. במרץ 2019 חידשה פוקס את הסדרה לעונה שלישית, שהוקרנה בבכורה ב־24 בספטמבר 2019. במאי 2020 חודשה הסדרה לעונה רביעית.

שחקנים ודמויות

דמויות ראשיות 
 מאט זוקרי בתפקיד ד"ר קונרד הוקינס: בכיר מתמחה פנימאי ומתמחה ראשי בהמשך בבית החולים צ'סטיין פארק ממוריאל. בעונה השלישית הוא מקבל עבודה גם כרופא הקבוצה בנבחרת פוטבול ובהמשך פותח קליניקה פרטית.
 אמילי ואן קאמפ בתפקיד ניק נווין: מטפלת כאחות בבית החולים צ'סטיין פארק ממוריאל ומאוחר יותר ארוסתו של קונרד.
 מאניש דאיאל בתפקיד דבון פרבש: רופא מתמחה בשנה שנייה בבית החולים צ'סטיין פארק ממוריאל.
 שונט רנה וילסון בתפקיד מינה אוקאפור: מתמחה כירורגית בבית החולים צ'סטיין פארק.
 ברוס גרינווד בתפקיד רנדולף בל: ראש מחלקת הכירורגיה, לימים מנכ"ל, בית החולים צ'סטיין פארק. הוא מודח מתפקידיו בעונה 3.
 מורן אטיאס בתפקיד רנטה מוראלי (עונה 1): ראש הפרסום בבית החולים צ'סטיין פארק ממוריאל.
 מרין דאנגי בתפקיד קלייר ת'ורפ (עונה 1): לשעבר מנכ"לית בבית החולים צ'סטיין פארק.
 מלינה קאנאקארדס בתפקיד ליין האנטר (עונה 1, אורחת מיוחדת עונה 2): אונקולוגית לשעבר בבית החולים צ'סטיין פארק. היא גם החזיקה במרפאות רפואיות משלה.
 מלקולם-ג'מאל וורנר בתפקיד איי.ג'יי אוסטין (עונה 2 –הווה, עונה 1 חוזרת): מנתח לב שמצטרף לבית החולים לאחר שבל ואוקאפור משכנעים אותו.
 גלן מורשאואר בתפקיד מרשל וינטרופ (עונה 2; עונות 1 & 3 חוזרות): אביו של קונרד ויו"ר ההנהלה לשעבר בבית צ'סטיין פארק; כיום מנכ"ל QuoVadis
 ג'יין לייבס בתפקיד קיט ווס (עונה 2 – הווה): מנתחת אורתופדית
 מוריס צ'סנאט בתפקיד בארט קין (עונה 3): נוירוכירורג, שקודם על ידי חברת רד רוק למנהל מחלקת הכירורגיה לאחר שרנדולף בל הודח.

תפקידים חוזרים 

ב־21 בפברואר 2017, מאניש דאיאל וברוס גרינווד היו הראשונים אשר לוהקו בסדרה לתפקידי דבון פרבש וסולומון בל בהתאמה. שם הדמות של גרינווד שונה מאוחר יותר לרנדולף בל. תפקידיהם והשתתפותם של מאט זוקרי, אמילי ואן קאמפ ומלינה קאנאקארדס פורסמו מאוחר יותר. מורן אטיאס לוהקה גם לתפקיד רנטה ת'ורפ, מנכ"לית בפארק צ'סטיין, שגולמה במקור על ידי ולרי קרוז בפיילוט. עם זאת, כאשר הצטרפה מרין דאנגי לצוות השחקנים, המפיקים ראו באטיאס מתאימה יותר לתפקיד ראש השיווק של בית החולים. דאנג'י החליפה אותה כמנכ"לית ושמה של הדמות שונה לקלייר ת'ורפ.

עם התפתחות העונה הוכרז כי ויולט בון אמורה לחזור לתפקידה, וב־30 באפריל 2018 דווח כי למלקולם-ג'מאל וורנר יהיה תפקיד חוזר מרכזי בשלושת הפרקים האחרונים של העונה.

ב-18 ביוני 2018 הוכרז כי וורנר והשחקן גלן מורשאואר, יהיו לשחקנים קבועים החל מהעונה השנייה. למחרת הוכרז כי מורן אטיאס, מרין דאנג'י ומלינה קאנקארדס לא ישובו לשחק בסדרה, וכי ג'יין ליבס תצטרף גם כן לצוות השחקנים בתפקיד קבוע בעונה השנייה כשהיא חתומה על חוזה לשנה.

ב־16 ביולי 2018, הוכרז כי ג'נה דוואן אמורה לחזור לשחק בעונה השנייה. מאוחר יותר הוכרז ב־27 באוגוסט כי דניאלה אלונסו לוהקה גם היא לתפקיד חוזר בעונה השנייה.

צילומים 
הצילומים העיקריים לסדרה מתקיימים באטלנטה, ג'ורג'יה ובסביבתה. תמונות חיצוניות וכמה תמונות פנים של המוזיאון  לאמנות במרכז העיר אטלנטה שימשו כתפאורה לבית החולים הבדיוני צ'סטיין פארק. חלק מהצילומים התקיימו גם בקונירס, ג'ורג'יה, על מערך הפקה ששימש בעבר את ההפקה של "סליפי הולו" בהפקת פוקס. הצילומים לבלוק ההפקה הראשון התקיימו בין התאריכים 20 במרץ ל-5 באפריל 2017. הצילומים לעונה השנייה החלו ביולי 2018. ב־14 במרץ 2020, הפקתה של העונה השלישית הושבתה בעקבות מגפת הקורונה.

קישורים חיצוניים

הערות שוליים 

סדרות טלוויזיה אמריקאיות שעלו לשידור בשנות ה-2010
סדרות טלוויזיה רפואיות
פוקס: תוכניות וסדרות
תוכניות טלוויזיה שמתרחשות באטלנטה